പരാതിക്കാരെ വിരട്ടാന് മുഖ്യമന്ത്രിയുടെ പേരും ദുരുപയോഗം ചെയ്ത് മോന്സന്, ബെഹ്റ ബന്ധത്തിന് കൂടുതല് തെളിവ് തിരുവനന്തപുരം: പരാതിക്കാരെ വിരട്ടാനും തട്ടിപ്പ് നടത്താനും മോന്സന് മാവുങ്കല് മുഖ്യമന്ത്രിയുടെ പേരും ദുരുപയോഗം ചെയ്തു. കൊച്ചിയിലെ വീട്ടില് മുഖ്യമന്ത്രിയെത്തുമെന്ന് മോന്സന് മാവുങ്കല് പരാതിക്കാരനായ അനൂപിനോട് പറയുന്ന ശബ്ദരേഖ പുറത്തുവന്നു. മോന്സന്മാവുങ്കിലിന്റെ വീടുകള്ക്ക് സംരക്ഷമൊരുക്കാന് നിര്ദ്ദേശിച്ചത് മുന് ഡിജിപി ലോക്നാഥ് ബെഹ്റ ആണെന്നതിന്റെ രേഖകളും ഏഷ്യാനെററ് ന്യൂസിന് ലഭിച്ചു. അവിശ്വസനീയമായ കഥകള് മെനഞ്ഞാണ് നിക്ഷേപകരെയും പരാതിക്കാരെയും മോന്സന് തട്ടിച്ചിരുന്നതെന്നാണ് പുറത്ത് വന്ന ഓരോ സംഭാഷണങ്ങളിലും നിന്നും വ്യക്തമാകുന്നത്. സ്വര്ണം കൊണ്ടുള്ള അമൂല്യശേഖരം സൂക്ഷിക്കാനുള്ള അനുമതി ലഭിച്ചുവെന്നും സംരക്ഷണം വിലയിരുത്താന് മുന് പൊലീസ് മേധാവി ലോക്നാഥ് ബെഹ്റ തന്നെ നേരിട്ടെത്തുമെന്നും അവര്ക്കായി വലിയ പാര്ട്ടിയൊരുക്കണമെന്നും മോന്സ് പറയുന്നു. പരാതിക്കാരന് അനുപിനോടുള്ള സംഭാഷണത്തിലാണ് മോണ്സണ് ഇക്കാര്യങ്ങള് പറയുന്നത്. ദില്ലയിലെ സാമ്ബത്തിക തര്ക്കങ്ങള് പരിഹരിക്കാന് ശശിതരൂര് ഇടപെടുന്നുണ്ടെന്നും പരാതിക്കാരനോട് പറയുന്നുണ്ട്. ലോക് നാഥ് ബെഹ്റ നിരവധി പ്രാവശ്യം മോന്സന്റെ ആതിഥേയഥ്യം സ്വീകരിച്ചിച്ചതിനും അടുപ്പമുള്ളതിനുമുള്ള കൂടുതല് തെളിവുകളും ചിത്രങ്ങളുമാണ് പുറത്തുവരുന്നത്. മോന്സനെ കുറിച്ച് വിശദമായ അന്വേഷണം നടത്തണമെന്ന് ഇന്റെലജന്സ് മേധാവിയോട് ആവശ്യപ്പെട്ട ലോക് നാഥ് ബെഹ്റ തന്നെയാണ് മോന്സന്റെ കൊച്ചിയിലെയും ചേര്ത്തലയിലെ വീടുകള്ക്ക് സംരക്ഷണം നല്കണമെന്നും നിര്ദ്ദേശം നല്കിയത്. സംശയത്തിന്റെ നിഴയില് നില്ക്കുമ്ബോഴാണ് ഏതാനും മാസങ്ങള്ക്ക് മുമ്ബ് പുതിയ പൊലീസ് മേധാവിയെയും മോന്സന് സന്ദര്ശിച്ചു. ഉന്നതങ്ങളിലേക്ക മോന്സന് തുണയായ കണ്ണികളാണെന്നാണ് ഇനി പുറത്തുവരേണ്ടത്.